Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7303

8. évfolyam 2006/20/II. szám A Képességfejlesztő és értékőrző kerettanterv (KÉK) a hajdúnánási Makláry Lajos Általános Iskola, Művészeti Iskola és Gimnázium fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az alábbiakban a 8. évfolyamra szóló Gazdálkodási ismeretek tantervet közöljük. A KÉK tanterv és a NAT 2003 viszonyának jellemzői A KÉK Gazdálkodási ismeretek tanterve a NAT Ember és társadalom műveltségi területére terjed ki. A tanterv a NAT műveltségi területek kiemelt fejlesztési feladatok tartalmának feldolgozására készült kereszttantervek közül a Felkészülés a felnőtt lét szerepeire, EU és kultúra, Értékvédelem és fogyasztóvédelem, Jövő, jövőkép, jövőstratégia követelményeinek teljesítését teszi lehetővé. Ezen kívül segíti a Hon- és népismeret, továbbá a Énkép, önismeret követelményeinek teljesítését. Javasolt óraszám Évfolyam 7. 8. 9. 10. 11. 12. Heti óraszám 0,5 0,5 A tanterv jellemzői A Gazdálkodási ismeretek tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (minimális) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv alkalmazásához szükséges feltételek A Gazdálkodási ismeretek tantervet a tanulásra nyitott, a gazdasági felsőoktatásban szerzett diplomával rendelkező pedagógus eredményesen taníthatja. Előnyös a közoktatásban akkreditált KÉK program továbbképzésének elvégzése. A tanterv különösebb tér- és időszervezést nem igényel. A tantervben szereplő tevékenységek tanulásához nem szükséges külön terem. Fontos azonban elkülönített térben (szertárban) tárolni a program kivitelezéséhez szükséges eszközöket. 2006/20/II. szám A Gazdálkodási ismeretek tanulásának céljai a 8. évfolyamon A Gazdálkodási ismeretek tanulása révén a tanulók számára személyessé, élményszerűvé vélik a gazdálkodás, mint alapvető emberi tevékenység. A tanulók képessé válnak szükségleteik tudatos rangsorolására, változékonyságának felismerésére; a környezetükben tapasztalt gazdasági jelenségek és ismeret-elemek értelmezésére és rendszerezésére, továbbá a háztartás gazdálkodási feladatainak átlátására, az abban való tudatos részvételre. A tanterv tanulása révén megismerkedhetnek a szűkösség problémájával és következményeivel; piac és a cserekapcsolatok különféle formáival, a pénz lényegével és szerepeivel; valamint a háztartás erőforrásaival, az azokkal való gazdálkodással. Elsajátítják az egyéni pénzügyi menedzsment képességét. A tanulók gazdálkodói érzéke és képessége megalapozást nyer a feladatok, szituációk nyújtotta gyakorlási lehetőségek során. Erre az alapra épül majd a Gazdálkodási ismeretek tantárgy későbbi folytatása, amikor is már majd vállalkozói és nemzetgazdasági kérdések is szóba kerülnek. A gazdálkodási ismeretek tanulásának nyolcadik osztályos céljai részletesen a tanterv következő oldalán olvashatók. A tananyag-elsajátítás, az ellenőrzés és az értékelés módszerei a 8. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Szakszöveg néma értő olvasása, megadott szempontok szerinti feldolgozása (adatkeresés, lényegkiemelés, kérdés megfogalmazása stb.)  Ábrák elemzése, készítése  Táblázatok adatsorainak értelmezése, készítése  Témaspecifikus folyóiratcikkek jegyzetelése  Definíció alkotás és értelmezés  Modellek magyarázata  Szituációs játék  Videofilm megtekintése, kiértékelése  Internet, CD ROM keresési feltételek szerinti használata  Adatgyűjtés, interjúkészítés az adott gazdasági, társadalmi környezetben  Egy szabadon választott téma komplex feldolgozása és bemutatása (kiselőadás, tabló, írásbeli beszámoló)  Szakszavak szótár segítségével történő magyarázata  Statisztikai elemzések végzése  Intézmények meglátogatása adott szempontok alapján  Szakértők, előadók meghívása, vele beszélgetés folytatása  Eredmények kiszámításának levezetése  Alkotások kiállítása  Rövid szóbeli értékelés megtartása egy adott témában  A tanuló által végzett vizsgálatok módszereinek és eredményeinek kiértékelése  Munkalapok, tesztek megoldása, diagnosztikus mérés  Szituációs játékban való részvétel sikeressége  Szóbeli felelet  Egyéni és csoportos megbeszélés  Játékos vetélkedő  Gyűjtőmunka feldolgozása tablón vagy dossziéban, albumban adott határidőre  Tanulói értékelés (elemző önértékelés, diáktárs elemzése)  Tanári értékelés (formatív és szummatív)  Zsűrizés (alkotások esetén)  Külső szakértő bevonása  Gyűjtőmunka, tabló, fényképek, adatok feldolgozásának elemzése és értékelése 2006/20/II. szám Saját fejlesztésű taneszköz Évfolyam Cím 8. Hollóné Kacsó Erzsébet – Kádek István: AGORA (Alapozó Gazdaságtan Oktató Rendszerező Anyag) EKF Líceum Kiadó 2002 (I., II.2., 3., III. fejezetek) Saját fejlesztésű tanítási segédlet Évfolyam Cím 8. Hollóné Kacsó Erzsébet – Kádek István: Út az “AGORA”-ra (Tanári útmutató az “Alapozó Gazdaságtan ..” könyvhöz) EKF Líceum Kiadó 2002. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes